CELEX: 52017PC0692
Language: da
Date: 2017-11-24
Title: Forslag til RÅDETS FORORDNING om ændring af forordning (EU) nr. 1370/2013 om foranstaltninger til fastsættelse af støtte og restitutioner i forbindelse med den fælles markedsordning for landbrugsprodukter for så vidt angår den kvantitative begrænsning for opkøb af skummetmælkspulver

EUROPA-KOMMISSIONEN
            Bruxelles, den 24.11.2017
            COM(2017) 692 final
            2017/0310(NLE)
            Forslag til
            RÅDETS FORORDNING
            om ændring af forordning (EU) nr. 1370/2013 om foranstaltninger til fastsættelse af støtte og restitutioner i forbindelse med den fælles markedsordning for landbrugsprodukter for så vidt angår den kvantitative begrænsning for opkøb af skummetmælkspulver
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               •Forslagets begrundelse og formål
            
            
               
                  For tiden ligger der næsten 400 000 ton skummetmælkspulver på offentlige lagre. Denne mængde svarer til en tredjedel af den samlede verdenshandel med skummetmælkspulver i første halvdel af 2017. Alene det forhold at disse lagre findes belaster markedet.
               
               
                  Forskellen mellem protein- og fedtpriserne er større end nogensinde, fremgår det af Mælkemarkedsobservatoriets økonomiske råd. Forholdet mellem priserne på smør/skummetmælkspulver har i ti år ligget på omkring et gennemsnit på 1,4 (mindst 0,8 og højst 1,7), og er siden maj 2016 steget til det nuværende niveau på tæt ved 4/1. I lyset af denne hidtil usete forskel mellem smør- og skummetmælkspriserne anvendes udbud til offentlig intervention ofte i en situation, hvor der ikke findes en markedsrelateret begrundelse for mobilisering af sikkerhedsnettets instrumenter.
               
               
                  Offentlig intervention til en fast pris vil blive genoptaget fra marts 2018 til september 2018 som fastsat i forordningen om den fælles markedsordning inden for rammerne af en kvantitativ begrænsning på 109 000 ton pr. år. 
               
               
                  Den store efterspørgsel efter smørfedt vurderes af eksperter i markedsforhold at være et strukturelt problem, og skummetmælkspulver vil fortsat de facto være et biprodukt med ringere værdi, medmindre der opstår nye afsætningsmarkeder. I en sådan situation er faren for, at der skal foretages opkøb ved offentlig intervention fra marts, reel. Hvis dette bliver tilfældet, samtidig med at afregningspriserne for mælk er på et tilfredsstillende niveau, vil offentlig intervention klart bevæge sig væk fra målsætningen om at sikre en rimelig levestandard for landbrugsbefolkningen.
               
               
                  Derfor skal der findes en løsning for at forhindre opkøb, der ikke er begrundet i markedshensyn, af skummetmælkspulver til fast pris i 2018. Med henblik herpå bør den begrænsning, hvorved offentlig intervention finder sted til en fast pris i 2018, fastsættes til nul. Det vil føre til indledning af en udbudsprocedure fra den 1. marts 2018, dvs. datoen for indledning af perioden for offentlig intervention, hvor Kommissionen inden for rammerne af en afstemning i Komitéen for den Fælles Markedsordning for Landbrugsprodukter fra tilfælde til tilfælde vil skulle træffe beslutning om, hvilke mængder der skal opkøbes, og til hvilke priser.
               
               
                  For at sikre at foranstaltningen i henhold til denne forordning har en umiddelbar virkning på markedet, og at markedsoperatørerne rettidigt kan blive informeret herom før begyndelsen af den efterfølgende interventionskampagne, bør denne forordning træde i kraft dagen efter offentliggørelsen.
               
            
            
               •Sammenhæng med de gældende regler på samme område
            
            
               
                  Dette forslag er i overensstemmelse med ånden i den fælles markedsordning for landbrugsprodukter, der tager sigte på at stabilisere markederne og sikre landbrugsbefolkningen en rimelig levestandard.
               
               
                  Forslaget er i overensstemmelse med artikel 43, stk. 3, i traktaten om Den Europæiske Unions funktionsmåde, hvorved Rådet på forslag af Kommissionen vedtager foranstaltninger vedrørende fastsættelse af priser, afgifter, støtte og kvantitative begrænsninger samt vedrørende fastsættelse og fordeling af fiskerimuligheder.
               
            
            
               •Sammenhæng med Unionens politik på andre områder
            
            
               
                  Ikke relevant
               
            
            
               2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET
            
            
               •Retsgrundlag
            
            
               
                  Artikel 43, stk. 3, i traktaten om Den Europæiske Unions funktionsmåde.
               
            
            
               •Nærhedsprincippet (for områder, der ikke er omfattet af enekompetence) 
            
            
               
                  Forslaget hører under EU's og medlemsstaternes delte kompetence og er i overensstemmelse med nærhedsprincippet.
               
            
         
         
            
               •Proportionalitetsprincippet
            
            
               
                  Forslaget er i overensstemmelse med proportionalitetsprincippet.
               
            
            
               •Valg af retsakt
            
            
               
                  Ikke relevant
               
            
            
               3.RESULTATER AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER
            
            
               •Efterfølgende evalueringer/kvalitetskontrol af gældende lovgivning
            
            
               
                  Ikke relevant
               
            
            
               •Høringer af interesserede parter
            
            
               
                  Ikke relevant
               
            
            
               •Indhentning og brug af ekspertbistand
            
            
               
                  Ikke relevant
               
            
            
               •Konsekvensanalyse
            
            
               
                  Ikke relevant
               
            
            
               •Målrettet regulering og forenkling
            
            
               
                  Ikke relevant
               
            
            
               •Grundlæggende rettigheder
            
            
               
                  Ikke relevant
               
            
            
               4.VIRKNINGER FOR BUDGETTET
            
            
               
                  Omfanget af de finansielle virkninger afhænger af de mængder/priser på skummetmælkspulver, der tilbydes, og de mængder/priser, der accepteres, i perioden marts-september 2018, hvilket afhænger af udviklingen i markedet for skummetmælkspulver.
               
               
                   5.
                        ANDRE FORHOLD
               
            
         
         
            
               •Planer for gennemførelsen og foranstaltninger til overvågning, evaluering og rapportering
            
            
               
                  Ikke relevant
               
            
            
               •Forklarende dokumenter (for direktiver)
            
            
               
                  Ikke relevant
               
            
            
               •Nærmere redegørelse for de enkelte bestemmelser i forslaget
            
            
               
                  Ikke relevant
               
            
            
               2017/0310 (NLE)
            
            
               Forslag til
            
            
               RÅDETS FORORDNING
            
            
               om ændring af forordning (EU) nr. 1370/2013 om foranstaltninger til fastsættelse af støtte og restitutioner i forbindelse med den fælles markedsordning for landbrugsprodukter for så vidt angår den kvantitative begrænsning for opkøb af skummetmælkspulver
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 43, stk. 3,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)De offentlige interventionslagre af skummetmælkspulver i Unionen var ved udgangen af juli 2017 på 357 359 ton. Indtil afslutningen af interventionsperioden den 30. september 2017 blev der endvidere udbudt 22 710 ton opkøb til en fast pris. 
            
            
               (2)Sektoren for mælk og mejeriprodukter oplever som følge af den store efterspørgsel efter smør en hidtil uset forskel mellem fedt- og proteinpriserne.
            
            
               (3)Det forventes, at mælkeleverancerne i Unionen stiger i 2018, hvorved der vil blive produceret mere smør og skummetmælkspulver.
            
            
               (4)Den afregningspris for rå mælk, som betales til landbrugerne, forventes at ligge på et niveau, der trods de relativt lave priser for mælkeprotein gør mælkeproduktion rentabel på grund af den nuværende store efterspørgsel efter smør og ost. 
            
            
               (5)Disse markedsfaktorer skaber en ekstraordinær situation for 2018, der specifikt skal tages hensyn til ved anvendelsen af den offentlige interventionsordning for mejeriprodukter.
            
            
               (6)I artikel 3 i Rådets forordning (EU) nr. 1370/2013
                  1
                fastsættes der en kvantitativ begrænsning for opkøb af skummetmælkspulver til den faste pris, der er omhandlet i artikel 2 i nævnte forordning. Når denne kvantitative begrænsning er nået, foretages opkøb gennem en udbudsprocedure for at fastsætte maksimumsopkøbsprisen.
            
         
         
            
               (7)For at undgå at skummetmælkspulver opkøbes til en fast pris i en situation, hvor det ikke er foreneligt med målene med sikkerhedsnettet, bør al offentlig intervention for skummetmælkspulver ske inden for rammerne af en udbudsprocedure. Med henblik herpå bør den kvantitative begrænsning for opkøb af skummetmælkspulver til en fast pris for 2018 fastsættes til nul.
            
            
               (8)Forordning (EU) nr. 1370/2013 bør derfor ændres. 
            
            
               (9)For at sikre at den midlertidige foranstaltning i henhold til denne forordning har en umiddelbar virkning på markedet, og at markedsoperatørerne rettidigt kan informeres herom før begyndelsen af den efterfølgende interventionskampagne, bør denne forordning træde i kraft dagen efter offentliggørelsen —
            
            
               VEDTAGET DENNE FORORDNING:
            
            
               Artikel 1
            
            
               I artikel 3, stk. 1, i forordning (EU) nr. 1370/2013 indsættes som tredje afsnit:
            
            
               "Uanset første afsnit fastsættes de kvantitative begrænsninger i 2018 for opkøb af skummetmælkspulver til en fast pris til 0 ton.".
            
            
               Artikel 2
            
            
               Denne forordning træder i kraft dagen efter offentliggørelsen i Den Europæiske Unions Tidende.
            
            
               Denne forordning er bindende i alle enkeltheder og gælder umiddelbart i hver medlemsstat.
            
            
               Udfærdiget i Bruxelles, den […].
            
            
               
                     På Rådets vegne
               
               
                     Formand
               
            
            
               FINANSIERINGSOVERSIGT
            
            
                     
                        FINANSIERINGSOVERSIGT
                     
                  
                  
                     
                        FS/17/MvD/aj Ares (2017) 5672905
                     
                  
               
                     
                  
                  
                     
                        6.142.2017.1
                     
                     
                        agri.ddg3.g.3(2017)5670846
                     
                  
               
                     
                  
                  
                     
                        DATO: 13.10.2017
                     
                     
                  
               
                     
                        1.
                     
                  
                  
                     
                        BUDGETPOST:
                     
                     
                        Se budgetoverslag nedenfor.
                     
                     
                     
                        05 02 12 02 (Oplagringsforanstaltninger for skummetmælkspulver)
                     
                     
                  
                  
                     
                        BEVILLINGER:
                     
                     
                     
                     
                        Budget for 2017: 19 mio. EUR 
                     
                     
                        Budgetforslag for 2018: 12 mio. EUR
                     
                  
               
                     
                        2.
                     
                  
                  
                     
                        FORANSTALTNINGENS BETEGNELSE:
                     
                     
                     
                        Rådets forordning om ændring af forordning (EU) nr. 1370/2013 om foranstaltninger til fastsættelse af støtte og restitutioner i forbindelse med den fælles markedsordning for landbrugsprodukter for så vidt angår den kvantitative begrænsning for opkøb af skummetmælkspulver
                     
                  
               
                     
                        3.
                     
                  
                  
                     
                        RETSGRUNDLAG:
                     
                     
                     
                        Artikel 43, stk. 3, i traktaten om Den Europæiske Unions funktionsmåde.
                     
                  
               
                     
                        4.
                     
                  
                  
                     
                        FORANSTALTNINGENS FORMÅL:
                     
                     
                        undgå at skummetmælkspulver opkøbes til en fast pris i en situation, hvor det ikke er nødvendigt for at opnå målene med sikkerhedsnettet på grund af høje priser på andre mejeriprodukter. Offentlig intervention for skummetmælkspulver bør ske inden for rammerne af en udbudsprocedure.
                     
                  
               
                     
                        5.
                     
                  
                  
                     
                        FINANSIELLE VIRKNINGER
                     
                  
                  
                     
                        12-MÅNEDERS PERIODE
                        
                           (mio. EUR)
                     
                  
                  
                     
                        REGNSKABSÅR
                     
                     
                        2018
                     
                     
                        (mio. EUR)
                     
                  
                  
                     
                        REGNSKABSÅR
                     
                     
                        2019
                     
                     
                        (mio. EUR)
                     
                  
               
                     
                        5.0
                     
                  
                  
                     
                        UDGIFTER, SOM AFHOLDES
                     
                     
                        -
                              OVER EU-BUDGETTET
                           (RESTITUTIONER/INTERVENTIONER)
                     
                     
                        -
                              OVER NATIONALE BUDGETTER
                     
                     
                        -
                              AF ANDRE
                     
                  
                  
                     
                     
                        p.m.
                     
                  
                  
                     
                     
                        p.m.
                     
                  
                  
                     
                     
                        p.m.
                     
                  
               
                     
                        5.2
                     
                  
                  
                     
                        BEREGNINGSMÅDE:
                     
                     
                        Se bemærkninger
                     
                  
               
                     
                        6.0
                     
                  
                  
                     
                        ER FINANSIERING MULIG OVER DE BEVILLINGER, DER PÅ DET LØBENDE BUDGET ER OPFØRT UNDER DET RELEVANTE KAPITEL?
                     
                  
                  
                     
                        ikke relevant
                     
                  
               
                     
                        6.1
                     
                  
                  
                     
                        ER FINANSIERING MULIG VED OVERFØRSEL MELLEM KAPITLER PÅ LØBENDE BUDGET?
                     
                  
                  
                     
                          Nej
                     
                  
               
                     
                        6.2
                     
                  
                  
                     
                        ER ET TILLÆGSBUDGET NØDVENDIGT?
                     
                  
                  
                     
                        Nej
                     
                  
               
                     
                        6.3
                     
                  
                  
                     
                        BEVILLINGER TIL OPFØRELSE PÅ KOMMENDE BUDGETTER?
                     
                  
                  
                     
                        Se bemærkning
                     
                  
               
                     
                        BEMÆRKNINGER:
                     
                     
                     
                        Omfanget af de finansielle virkninger afhænger af de mængder/priser på skummetmælkspulver, der tilbydes, og de mængder/priser, der accepteres, i perioden marts-september 2018, hvilket afhænger af udviklingen i markedet for skummetmælkspulver.
                     
                  
               
         
         
            
                  
                     (1)
                  
                        Rådets forordning (EU) nr. 1370/2013 af 16. december 2013 om foranstaltninger til fastsættelse af støtte og restitutioner i forbindelse med den fælles markedsordning for landbrugsprodukter (EUT L 346 af 20.12.2013, s. 12).